**KAUNO SUAUGUSIŲJŲ IR JAUNIMO MOKYMO CENTRAS**

**TOMO LAGŪNAVIČIAUS**

**2019 METŲ VEIKLOS ATASKAITA**

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Kauno suaugusiųjų ir jaunimo mokymo centras, įgyvendindamas strateginio plano 2019 m. veiklos kryptis, buvo numatęs tokius metinius tikslus:  **1 tikslas –** Integruojant įstaigos vertybių raišką į ugdymo procesą ir mokyklos gyvenimą, gerinti emocinę Kauno suaugusiųjų ir jaunimo mokymo centro aplinką.  ***Įgyvendinimas****:* Pasiekti ir ženkliai viršyti maksimalūs laukti rezultatai. Įstaigos mikroklimatą teigiamai vertina 78 proc. mokiniai. 79 proc. jaunimo kl. mokinių nepatiria patyčių.  **2 tikslas -** Naudojant postkognityvinio ir neuroedukologinio mokymo metodikas, siekti asmeninės mokinių mokymosi pasiekimų pažangos.  ***Įgyvendinimas****:* Šio tikslo pirmasis lauktas minimalus rezultatas nepasiektas, tik 8,3 proc. abiturientų, pasirinkusių laikyti lietuvių kalbos VBE, gavo didesnį nei 36 balai įvertinimą. Manoma, kad dalis abiturientų egzamino tipą pasirinko neįvertindami savo galimybių. Kitais mokslo metais bus skiriamas didelis dėmesys abiturientų egzaminų pasirinkimui. Pasiektas maksimalus antrasis lauktas rezultatas - 5,45 proc. Centro dešimtos klasės mokinių, laikiusių PUPP (lietuvių k.), buvo įvertinti 7-10 balų. Trečiasis lauktas rezultatas pasiektas maksimaliai, kadangi 56 proc. mokinių įgijo pagrindinį išsilavinimą. Pasiektas ir viršytas paskutinis lauktas maksimalus rezultatas – 83 proc. abiturientų įgijo vidurį išsilavinimą.  **3 tikslas -**  Prisitaikant prie įvairių klientų poreikių, plėtoti neribotų galimybių visos dienos mokyklos modelį.  ***Įgyvendinimas****:* Pasiektas ir viršytas maksimalus pirmasis lauktas rezultatas - „labai gerai“ neformalias veiklas vertina 61 proc. mokinių ir 83,3 proc. Centro klientų. Taip pat pasiektas maksimalus ir antrasis lauktas rezultatas – prie ,,Moodle“ sistemos sistemingai jungiasi 43,5 proc. mokinių.  **4 tikslas -** Įgyvendinant sporto paskirties inžinerinio statinio (lauko sporto aikštelės) statybos ir kitos paskirties inžinerinių statinių (kiemo aikštelės, tvoros), mokslo paskirties pastato architektūrinės dalies kapitalinio remonto projektus, kurti dinamišką, atvirą ir funkcionalią aplinką KSJMC bendruomenei.  ***Įgyvendinimas****:* 2019 metais 100 proc. įgyvendinti tik 2018 metais pradėti valgyklos patalpų remonto darbai. Kitų kapitalinio remonto darbų ir sporto paskirties inžinerinio statinio statybos darbų pirkimą Kauno suaugusiųjų ir jaunimo mokymo centre, Sandėlių g. 7, Kaune atviro konkurso būdu vykdė ne KSJMC, o įgaliotoji perkančioji organizacija – Kauno miesto savivaldybės administracija (pagal KSJMC įgaliojimą 2019-01-08 Nr. 4K 71-10). Suorganizuoti 2 supaprastinto pirkimo atviri konkursai. Pirmasis 2019-07-10 neįvyko, buvo atmesti visi gauti pasiūlymai dėl per didelės pasiūlytos kainos, antrasis 2019-10-02 įvyko. Vadovaujantis 2019-10-16 sudaryta rangos sutartimi Nr. BD-23, darbų atlikimo terminas - 36 mėnesiai. Vadovaujantis rangovo sudarytu kalendoriniu darbų grafiku, 2019 m. spalio, lapkričio, gruodžio mėnesiams suplanuoti tik vidaus ir medinių langų ardymo darbai. |

**II SKYRIUS**

**2019 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti centro veiklos kokybę. | Gerėjantys mokinių pasiekimai ir asmeninės pažangos pokytis. | 20-30 proc. abiturientų, pasirinkusių laikyti lietuvių kalbos VBE, įvertinimas bus ne mažesnis nei 36 balai. | 8,3 proc. abiturientų, pasirinkusių laikyti lietuvių kalbos VBE, įvertinimas yra ne mažesnis nei 36 balai. |
|  |  | 3-5 proc. Centro dešimtos klasės mokinių, laikančių PUPP, rezultatas bus ne mažesnis nei 7-10 balų. | 5,45 proc. Centro dešimtos klasės mokinių, laikančių PUPP (lietuvių k.), rezultatas ne mažesnis nei 7-10 balų. |
|  | Išaugusi mokymosi motyvacija. | 30-40 proc. mokinių įgis pagrindinį išsilavinimą. | 56 proc. mokinių įgijo pagrindinį išsilavinimą. |
|  | Išaugusi mokymosi motyvacija.  Tinkamas brandos egzaminų pasirinkimas. | 45-55 proc. abiturientų įgis vidurinį išsilavinimą. | 83 proc. abiturientų įgijo vidurinį išsilavinimą. |
|  | Didėjantis Centro užpildomumas ir veiklų įvairovė. | Įgyvendinamas savitas visos dienos mokyklos modelis, kuriame dalyvauja ne mažiau kaip 200 mokinių ir išorės lankytojų. | Centro veiklų įvairovė 2019 m. pritraukė 262 lankytojus. |
| 1.2. Gerinti mokinių saugumą bendrojo ugdymo mokykloje. | Gerėjantis Centro emocinės aplinkos vertinimas. | 50 - 60 proc. mokinių teigiamai vertins emocinę aplinką Centre. | Atlikto mikroklimato vertinimo rezultatai parodė, kad 78 proc. mokinių KSJMC mikroklimatą vertina gerai. |
|  | 8 jaunimo kl. mokinių patyčių situacijos rodiklio gerėjimas. | 8 jaunimo kl. mokinių patyčių situacijos rodiklis bus 0 - 0,02. | 79 proc. mokinių teigia, kad ugdymo įstaigoje nepatiria patyčių.  6 klasės mokinių patyčių situacijos rodiklis yra 0,71. |
|  | Teigiamas Centro neformalių veiklų vertinimas. | ,,Labai gerai“ neformalias veiklas Centre vertins 50 – 60 proc. jo klientų. | „Labai gerai“ neformalias veiklas Centre vertina 61 proc. mokinių ir 83,3 proc. ,,Akademijų“ lankytojų. |
|  | Drausminių mokinių nusižengimų mažėjimas. | 15 proc. sumažėjęs drausminių pažymų skaičius. | Drausminių pažymų skaičius (lyginant 2018 m. ir 2019 m.) sumažėjo 18 proc. |
| 1.3. Atnaujinti edukacines erdves bei mokymo priemones, užtikrinant efektyvų finansų valdymą. | Pilnai paruošta darbui virtuali mokymosi sistema „Moodle“. Šioje aplinkoje patalpinta 9 -12 kl. mokomoji medžiaga, vaizdo pamokos, atsiskaitymai (užduotys, testai) ir kt. | 30-40 proc. mokinių prisijungs prie ,,Moodle“ sistemos. | 43,5 proc. mokinių sistemingai jungiasi prie ,,Moodle“ sistemos (65,1 proc. prisijungė bent kartą). |
|  | Remonto baigtumas, valgyklos įrangos ir baldų pilna komplektacija, maitinimo užtikrinimas. | Modernizuota valgykla ir virtuvė, sėkmingai įsisavinant skirtas lėšas. | Valgyklos funkcionalumo užtikrinimas - 100 proc. (baigti valgyklos patalpų remonto darbai, pilna įrangos ir baldų komplektacija). |
|  | Dalyvavimas ES fondų ar tarptautiniuose projektuose. | Pateikta paraiška ir gautas finansavimas. | Pateiktos paraiškos pagal 8 programos „Kaunas – Europos kultūros sostinė 2022“ sritis. Laimėti projektai ir gautas finansavimas: „Post-postmodernus Kaunas kartu“ ir „ Transcendentinė Kauno ekosistema“. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Modernizuotas mokyklos pastatas nustatytais terminais: Kauno jaunimo ir suaugusiųjų mokymo centro, Sandėlių g. 7 (fasado (be apšiltinimo) remontas, langų ir lauko durų keitimas, dalies vidaus patalpų remontas, inžinerinių sistemų (elektra, vėdinimas, šildymas, vandentiekis, nuotekos) keitimas, NŽ prieiga, tvoros keitimas, multifunkcinės aikštelės vidiniame kieme įrengimas. | Kapitalinio remonto darbų ir sporto paskirties inžinerinio statinio statybos darbų pirkimą Kauno suaugusiųjų ir jaunimo mokymo centre atviro konkurso būdu vykdė ne KSJMC, o įgaliotoji perkančioji organizacija – Kauno miesto savivaldybės administracija (pagal KSJMC įgaliojimą 2019-01-08 Nr. 4K 71-10). Suorganizuoti 2 supaprastinto pirkimo atviri konkursai. Pirmasis 2019-07-10 neįvyko, buvo atmesti visi gauti pasiūlymai dėl per didelės pasiūlytos kainos, antrasis 2019-10-02 įvyko. Vadovaujantis 2019-10-16 sudaryta rangos sutartimi Nr. BD-23, darbų atlikimo terminas - 36 mėnesiai. Vadovaujantis rangovo sudarytu kalendoriniu darbų grafiku, 2019 m. spalio, lapkričio, gruodžio mėnesiams suplanuoti tik vidaus ir medinių langų ardymo darbai. |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Sukurtas 13 socialinių ir psichologinių paslaugų paketas bendruomenės šeimoms. | Gerėja tėvų ir vaikų tarpusavio santykiai, o tai leidžia mokiniams geriau jaustis. Mažėja drausminių kortelių. |
| 3.2. Aktyvi ,,Akademijų“ veikla. | Kyla Centro mokinių motyvacija siekti meistriškumo įvairiose gyvenimo srityse (pvz. muzikos. Centro mokinė – II vietos laureatė IV-jame Baltijos šalių muzikos festivalyje-konkurse ,,Rising star 2019“). |
| 3.3. Suorganizuota 15 parodų, 3 spektakliai ir 11 performansų. | Gerėja Centro mikroklimatas, stiprėja bendravimo ir bendradarbiavimo įgūdžiai, gražėja erdvės. |

**4. Pakoreguotų 2019 metų veiklos užduočių nebuvo**

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☑ |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Lėšų valdymas. |
| 6.2. |

Direktorius \_\_\_\_\_\_\_\_\_\_ Tomas Lagūnavičius \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)